CELEX: 62018TA0490
Language: fi
Date: 2020-07-08 00:00:00
Title: Asia T-490/18: Unionin yleisen tuomioistuimen tuomio 8.7.2020 – Neda Industrial Group v. neuvosto (Yhteinen ulko- ja turvallisuuspolitiikka – Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen – Varojen jäädyttäminen – Kantajan nimen pysyttäminen sellaisten henkilöiden, yhteisöjen ja elinten luettelossa, joihin varojen ja taloudellisten resurssien jäädyttäminen kohdistuu – Perusteluvelvollisuus – Oikeudellinen virhe – Arviointivirhe – Kumoamisen ajallisten vaikutusten mukauttaminen)

12.10.2020   
            
            
               FI
            
            
               Euroopan unionin virallinen lehti
            
            
               C 339/11
            
         
      Unionin yleisen tuomioistuimen tuomio 8.7.2020 – Neda Industrial Group v. neuvosto
      (Asia T-490/18) (1)
      
      (Yhteinen ulko- ja turvallisuuspolitiikka - Iraniin kohdistuvat rajoittavat toimenpiteet, joiden tarkoituksena on estää ydinaseiden levittäminen - Varojen jäädyttäminen - Kantajan nimen pysyttäminen sellaisten henkilöiden, yhteisöjen ja elinten luettelossa, joihin varojen ja taloudellisten resurssien jäädyttäminen kohdistuu - Perusteluvelvollisuus - Oikeudellinen virhe - Arviointivirhe - Kumoamisen ajallisten vaikutusten mukauttaminen)
      (2020/C 339/13)
      Oikeudenkäyntikieli: englanti
      
         Asianosaiset
      
      
         Kantaja: Neda Industrial Group (Teheran, Iran) (edustaja: asianajaja L. Vidal)
      
         Vastaaja: Euroopan unionin neuvosto (asiamiehet: V. Piessevaux ja M. Bishop)
      
         Oikeudenkäynnin kohde
      
      SEUT 263 artiklaan perustuva kanne, jolla vaaditaan kumoamaan yhtäältä Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 4.6.2018 annettu neuvoston päätös (YUTP) 2018/833 (EUVL 2018, L 140, s. 87) ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 4.6.2018 annettu neuvoston täytäntöönpanoasetus (EU) 2018/827 (EUVL 2018, L 140, s. 3) siltä osin kuin kyseiset toimet koskevat kantajaa ja toisaalta neuvoston kantajalle 6.6.2018 osoittama kirje.
      
         Tuomiolauselma
      
      
                  1)
               
               
                  Iraniin kohdistuvista rajoittavista toimenpiteistä annetun päätöksen 2010/413/YUTP muuttamisesta 4.6.2018 annettu neuvoston päätös (YUTP) 2018/833 ja Iraniin kohdistuvista rajoittavista toimenpiteistä annetun asetuksen (EU) N:o 267/2012 täytäntöönpanosta 4.6.2018 annettu neuvoston täytäntöönpanoasetus (EU) 2018/827 kumotaan siltä osin kuin ne koskevat Neda Industrial Groupia.
               
            
                  2)
               
               
                  Päätöksen 2018/833 vaikutukset pysyvät Neda Industrial Groupin osalta voimassa siihen saakka, kunnes täytäntöönpanoasetuksen 2018/827 kumoaminen tulee voimaan.
               
            
                  3)
               
               
                  Kanne hylätään muilta osin.
               
            
                  4)
               
               
                  Euroopan unionin neuvosto velvoitetaan korvaamaan oikeudenkäyntikulut.
               
            
         (1)  EUVL C 399, 5.11.2018.